Jugafrikanët kujtojnë takimet me Mandelën
Stacionet e radios në Afrikën e Jugut kanë hapur linjat telefonike që njerëzit të mund të tregojnë për kujtime dhe momente kur kanë komunikuar drejtpërdrejt me Mandelën
Pas njoftimit për vdekjen e Mandelës, stacionet e radios në Afrikën e Jugut kanë hapur linjat e komunikimit që dëgjuesit të telefonojnë për të shprehur mendime e kujtime nga Mandela. Ata që e kanë takuar personalisht thonë se ai ishte një individ që gjithmonë gjente kohë për t’u angazhuar me njerëzit. Në 1990, Karl Soderbergh sapo kishte mbaruar studimet juridike dhe punonte në një organizatë të përqëndruar tek mbrojtja e të drejtave të njeriut: Soderbergh, i cili tani jeton në Suedi, ishte në Afrikën e Jugut për një konferencë ligjore ditët e fundit, kur dëgjoi lajmin për vdekjen e Mandelës. Ai vendosi të ndalet tek selia e qeverisë jugafrikane në Pretoria për të nënshkruar librin e ngushëllimeve para se të kthehej në Suedi. Ai kujton momentin kur e takoi Mandelën: Që nga e enjtja, stacioni radiofonik 702 në Afrikën e Jugut ka marrë qindra telefonata me kujtime e momente të veçanta, jo vetëm nga persona publikë, por edhe nga jugafrikanë të thjeshtë. Për shumë prej tyre, takimi me Mandelën ishte ndër momentet më të spikatura të jetës. Desmond Jingisa, një 34-vjeçar nga Pretoria, u rrit në një familje që ushqente respekt absolut për Mandelën. I ati, me profesion arsimtar, ishte aktivist dhe i kishte folur të birit për presidentin e parë zezak të vendit. Ata ndjenin se kishin një lidhje të veçantë me Mandelën, i cili, si ata, i përkiste grupit etnik Xhosa. Jingisa ishte 10 vjeç kur Mandela u lirua nga burgu. Megjithëse nuk kishte pasur rastin të bisedonte me Mandelën, ajo ditë mbetet e paharrueshme: Simon Delmont, një 23-vjeçar që vazhdon studimet juridike, u takua me Mandelën kur ishte në shkollë fillore në Johanesburg. Ai ndoqi të njëjtën shkollë si nipat e Mandelës. Zoti Mandela kishte qenë tri herë në shkollë gjatë atyre viteve dhe kishte bërë edhe një foto bashkë me Simon. Jugafrikanët kudo që janë do të luten dhe meditojnë sot, duke kujtuar Mandelën. Një turmë e madhe pritet të mblidhet të martën për shërbesën publike përkujtimore në stadiumin FNB të Sovetos.